CELEX: 62019TN0167
Language: hr
Date: 2019-03-14 00:00:00
Title: predmet T-167/19: Tužba podnesena 14. ožujka 2019. — Tempus Energy Germany i T Energy Sweden protiv Komisije

6.5.2019   
            
            
               HR
            
            
               Službeni list Europske unije
            
            
               C 155/55
            
         
      Tužba podnesena 14. ožujka 2019. — Tempus Energy Germany i T Energy Sweden protiv Komisije
      (predmet T-167/19)
      (2019/C 155/65)
      Jezik postupka: engleski
      
         Stranke
      
      
         Tužitelji: Tempus Energy Germany GmbH (Berlin, Njemačka), T Energy Sweden AB (Göteborg, Švedska) (zastupnici: D. Fouquet i J. Derenne, odvjetnici)
      
         Tuženik: Europska komisija
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  poništi Komisijinu odluku od 7. veljače 2018. o predviđenom poljskom mehanizmu za razvoj kapaciteta (SA.46100, C(2018) 601 final) (1);
               
            
                  —
               
               
                  naloži Komisiji snošenje vlastitih troškova i troškova tužitelja.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, koji se temelji na tome da je Komisija, time što nije pokrenula službeni istražni postupak nakon obavijesti o predviđenom poljskom mehanizmu za razvoj kapaciteta, povrijedila članak 108. stavak 2. UFEU-a, članak 4. stavak 4. i članak 6. stavak 1. Uredbe 2015/1589 (2), kao i načela nediskriminacije, proporcionalnosti i zaštite legitimnih očekivanja, te pogrešno ocijenila činjenice. Komisija nije uspjela prevladati sumnje s kojima se morala suočiti tijekom faze prethodnog ispitivanja, što je utjecalo na tužiteljeva postupovna prava.
               
            
                  2.
               
               
                  Drugi tužbeni razlog, koji se temelji na tome da Komisija nije pružila dostatno obrazloženje u pobijanoj odluci, protivno članku 296. UFEU-a.
               
            
         (1)  SL 2018, C 462, str. 1.
      
         (2)  Uredba Vijeća (EU) 2015/1589 od 13. srpnja 2015. o utvrđivanju detaljnih pravila primjene članka 108. Ugovora o funkcioniranju Europske unije, SL 2015, L 248, str. 9.